ไปทำธุระแถวพระราม 3 โลตัสเลยเป็นอะไรที่สะดวกดีกับการแวะฝากท้อง ตากลานจอดรถกลางแจ้งเดินเข้าห้าง เจอร้านฟูจิร้านแรกซ้ายมือเลยค่ะ .... สาขานี้ร้านไม่ใหญ่มากนัก เลยต้องรอคิวกันบ้าง แต่ไม่นานก็ได้ค่ะ 

เมนูอาหารญี่ปุ่น คุณภาพกลางๆ แต่มีหลากหลายให้เลือกทาน ทั้งปลาดิบ ของสุก สเต็ก ข้าวปั้น ซุป สลัด อุด้ง ราเมน เทมปุระ สุกี้ ชาบู .... เอาเป็นว่าเลือกจากเมนูกันเองดีกว่าเน๊อะ 

- ปลาดิบสดระดับกลางๆ ประกอบกับมีดไม่คมรึเปล่าไม่รู้ เนื้อปลาดิบเลยไม่ค่อยสวยเท่าไหร่ 
- หนวดปลาหมึกทอดกรอบดีค่ะ บีบมะนาวนิดอร่อยใช้ได้
- ข้าวหน้าทูน่าและแซลมอน ตัวข้าวไม่ค่อยรู้สึกถึงความเป็นข้าวญี่ปุ่นเท่าไหร่ แต่รวมๆก็พอทานได้ 
- แซลมอนโรล ด้วยความที่ข้าวไม่มีความหนึบ ตัวข้าวปั้นเลยไม่แน่นเท่าไหร่ ต้องเอาเข้าปากทั้งคำ ไม่งั้นมีเละอ่ะคะ 

การบริการอาจจะมีช้าบ้าง เพราะคนแน่นทุกโต๊ะ แต่ไม่ได้ช้าจนรู้สึกหงุดหงิดค่ะ เอาเป็นว่าเห็นใจพนักงานกันบ้างนิดนึงเน๊อะ 